open-index/open-wikipedia-markdown huggingface dataset:
Antti Halme (kirjailija)

**Antti Halme** (s. 1972) on suomalainen nuortenkirjailija. Hän on koulutukseltaan taiteen maisteri. Halme työskentelee mainostoimistossa ja asuu Espoossa. Halme soittaa sähkökitaraa omassa rock-yhtyeessään. Hänen teoksensa *Metalliveljet* oli Lasten- ja nuortenkirjallisuuden Finlandian palkintoehdokkaana vuonna 2009. 

## Teokset
* *Markus Light ja palautuspullon henget* (2005)
* *Tulileikit* (2005)
* *Metalliveljet* (2009)
* *Metalliveljet ja megabeibit *(2011)
* *Metalliveljet ristiretkellä *(2013)
* *Mafiakesä* (2017)
**Voodookesä* (2019)
**Lintukoto* (2026)

## Lähteet

## Aiheesta muualla
* Antti Halme kustantajan sivuilla
* Halme, Antti . Suomen Nuorisokirjailijoiden nettimatrikkeli.
* Halme, Antti . Vantaan kirjailijafoorumi.
* Mari Viertola: Liikaa hengästystä . Turun sanomat 7.10.2004.
* Pertti T. Jokinen: Pohjoisia ulottuvuuksia. Turun sanomat 27.12.2005.
* Maria Loikkanen: Markus Light ja palautuspullon henget Onnimanni 3/2004.
* Maria Loikkanen: Tulileikit Onnimanni 4/2005.
NORAD

__NOTOC__
**Pohjois-Amerikan ilmapuolustuskomentokeskus** eli **NORAD** (engl. *North American Aerospace Defense Command*, ransk. *Commandement de la défense aérospatiale de l'Amérique du Nord*)   on Yhdysvaltain ja Kanadan yhteinen organisaatio, joka vastaa Pohjois-Amerikan ilmapuolustuksesta.

NORAD perustettiin 12. toukokuuta 1958 Neuvostoliiton strategisten pommikoneiden uhkaa vastaan nimellä *North American Air Defense Command*. Vuodesta 1963 lähtien sen päämaja oli Cheyenne-vuoressa Coloradossa.

## Historia
NORADia edelsi 1950-luvulla USA:n ja Kanadan yhteinen tutkahanke Arktisten alueiden turvaamiseksi, jonka ensimmäinen tulos oli vuonna 1954 valmistunut 33 tutkan Pinetree Line -tutka-asemaverkosto Etelä-Kanadassa. Vuonna 1957 valmistui 480 km sen  pohjoispuolelle Mid-Canada Line tai McGill Fence 55. leveyspiiriä pitkin. Kolmas yhteinen hanke oli 57 tutka-aseman Distant Early Warning Line (DEW Line) 70. leveyspiirillä, 320 km pohjoisen napapiirin pohjoispuolella. Tämä antoi Pohjois-Amerikalle 2–3 tuntia aikaa ennen pommikoneiden saapumista kohteisiinsa.

Järjestelmän hallinnointi vaati melkoista koordinointia ja 1. elokuuta 1957 USA ja Kanada ilmoittivat yhteisen päämajan perustamisesta. Sopimus allekirjoitettiin toukokuussa 1958.

1960-luvulla NORADissa työskenteli noin 250&nbsp;000 sotilasta. Mannertenvälisten ja sukellusveneestä laukaistavien ballististen ohjusten myötä järjestelmä jäi vanhentuneeksi, ja sitä laajennettiin avaruusvalvontaan ja ohjusten ennakkovaroitusjärjestelmiin.

Kylmän sodan päättymisen jälkeen NORAD pyrki välttämään budjettinsa leikkauksen liittymällä "huumeiden vastaiseen sotaan", erityisesti jäljittämällä pienkoneita.

Syyskuun 11. päivän terrori-iskujen jälkeen, 14. syyskuuta 2001 NORAD on pitänyt yllä pysyvää hävittäjäpartiointia (Operation Noble Eagle) Yhdysvaltain yllä. 

Vuonna 2006 suurin osa toiminnoista siirrettiin Cheyenne-vuoresta läheiseen Petersonin lentotukikohtaan, joskin Cheyenne-vuoren tukikohta on edelleen "lämpimänä" ja ylläpitohenkilöstön miehittämänä, vaikkei päivittäisessä käytössä. Syynä olivat tehokkuussyyt ja rauhanaikainen vähäinen tarve luolaston tarjoamalle fyysiselle suojalle.

## Joukot
NORADilla on alaisuudessaan kolme päämajaa: Elmendorfin lentotukikohta Alaskassa, Canadian Forces Base Winnipegissa Manitoba ja Tyndallin lentotukikohta Floridassa.

## NORAD ja joulupukki

NORAD on vuodesta 1955 lähtien pitänyt yllä jouluna palvelua, johon soittamalla voi tiedustella joulupukin sijaintia. Palvelu alkoi, kun NORADin edeltäjän CONADin puhelinnumero painettiin virheellisesti erään liikkeen mainokseen. Nykyisin joulupukin sijaintia tiedustelevat NORADilta suuretkin televisiokanavat ja se julkaistaan myös webissä.

Vuonna 2008 netissä oli Joulupukin jäljityspalvelu, missä joulupukkia pystyi seuraamaan käyttämällä Google Earth -ohjelmaa. Vuonna 2012 jakeluun tuli myös älypuhelimilla toimivia jäljityssovelluksia.

## Lähteet
* 
### Viitteet

## Aiheesta muualla

* http://www.norad.mil/
* NORAD at 40, Historical Overview , FAS
* NORAD TRACKS SANTA (Joulupukin jäljityspalvelu)
Jorma Ollikainen

**Jorma Jaakko Ollikainen** (5. helmikuuta 1913 Maaninka – 22. huhtikuuta 1972 Inari) oli suomalainen toimittaja ja eräkirjailija. Hän käytti myös nimimerkkejä *Hako* ja *JJ*.

Ollikaisen vanhemmat olivat sisävesilaivuri Taavetti Ollikainen ja Hilda Tolonen. Hän kävi Kuopion kauppaopiston vuosina 1931–1933 ja työskenteli sitten Savon Sanomien palveluksessa taloustoimittajana. Ollikainen oli naimisissa vuodesta 1954 lähtien Anna-Maija Tuovisen kanssa.

Ollikaisen kirja *[[Kelokämppä]]* kertoo Lapin erämaassa 1950-luvulla eläneestä ”Karajärven keisarista” Alpiinista. Savon Kaavilta kotoisin ollut Alpiini, oikealta nimeltään Albin Tirkkonen (1897–1958), oli alun perin lähtenyt Etelä-Suomesta Kotkasta vuonna 1926 Lappiin, liikkunut Jäämeren ja Inarijärven seuduilla ja asettanut lopulta Inarin Rahajärven rantaan rakentamaansa turvekotaan. 1950-luvun alussa hän teki hylätyn savottakämpän hirsistä itselleen pienen tuvan ja saunan. Jorma Ollikainen ystävineen rakensi sitten Alpiinille uuden kelokämpän, jossa hän ehti asua muutamia vuosia ennen kuin kuoli vuonna 1958. Nykyisin Alpiinin Rahajärven länsipäässä sijaitseva kelokämppä on Metsähallituksen omistama vuokrakämppä.

Jorma Ollikainen kuoli tapaturmaisesti keväällä 1972 ajettuaan moottorikelkalla sulapaikkaan Kirakan kairassa Inarissa.

## Teokset
Ollikaiselta on ilmestynyt kaksi eräkirjaa sekä Hako-nimimerkillä kirjoitettuja lyhyitä tarinoita:  
* *[[Kelokämppä]]*.  WSOY 1962, 2. painos 1963, 3. laajennettu painos Kustannuskiila, Kuopio 1984, 4. laajennettu painos Jorma "Hako" Ollikaisen rahasto, Kuopio 2012
* *Haminanlahden metsästysseura 1909-1969: toimintaselostus vuosilta 1959-1969*. Kuopio 1969
* *[[Pieninkä (romaani)|Pieninkä: erätarinoita Itä-Karjalasta 1942-44]]*, kuvitus Seppo Polameri, toimittaneet Mauri Auvinen ja Jouni Hirvaskero.  Kustannuskiila, Kuopio 1985
* *Päläpätystä: valittuja juttuja Savon sanomista*, sutkaukset muotoilleet "Hako" Ollikainen, Olavi Sormunen ja Unto Eskelinen, piirrokset Tauno Gröndahl ja Veikko Lötjönen.  Savon Sanomain kirjapaino, Kuopio 1987

## Lähteet

## Aiheesta muualla
* Näyte Ollikaisen Kelokämppä-kirjasta: Maailman paras vetokoira 
* Kirsi Kangas : Jorma Ollikainen ja kelokämpän keisari, Savon Sanomat 24.4.1997
Jin Jong-oh

**Jin Jong-oh** (; s. 24. syyskuuta 1979 Soul) on eteläkorealainen pistooliammunnan olympiavoittaja.

Olympialaisissa Jin on saavuttanut pistooliammunnassa kolme kertaa kultaa (2008, 2012) ja kaksi kertaa hopeaa (2004, 2008). MM-kilpailuista hän on saanut joukkuekultaa 50 metrin pistoolista ja pronssia sekä henkilökohtaisessa että joukkuekilpailussa 10 metrin ilmapistoolissa Münchenissä 2010.

## Kilpailut
### Olympialaiset

Jin saavutti Ateenan kesäolympialaisissa (2004) 50 metrin pistoolissa olympiahopeaa tuloksella 661,5 (567+94,5). Neljä vuotta myöhemmin Pekingin olympialaisissa Jin voitti hopeaa 10 metrin ilmapistoolin kilpailussa yhteistuloksella 684,5. Seuraavassa lajissaan Pekingissä Jin ampui olympiakultaan, kun hän voitti 50 metrin pistooliammunnan.

### Maailmanmestaruuskilpailut

Jin ei ole menestynyt MM-kilpailuissa yhtä hyvin kuin olympialaisissa. Hän on päässyt kahdesti finaaliin, mutta hän voitti joukkuekultaa 50 metrin pistoolissa sekä pronssia 10 metrin ilmapistoolin henkilökohtaisesta että joukkuekilpailusta Münchenissä 2010. Hän on edustanut maataan MM-kilpailuissa myös Lahdessa 2002 ja Zagrebissa 2006.

### Maailmancup

Jin on ampunut maailmancupin osakilpailuissa viisi kultaa, kolme hopeaa, kaksi pronssia ja 15 finaalipaikkaa. Maailmancupin finaaliin hän on päässyt neljästi. Sieltä Jin on saavuttanut kolme kultan ja kuusi finaalipaikkaa.

## Maailmanennätykset

## Lähteet
*
*
*
*

### Viitteet
Janne Ronkainen

**Janne Martti Ronkainen** (s. 5. helmikuuta 1963 Karhula) on suomalainen kuulantyöntäjä. Ronkainen voitti kuulantyönnössä sekä ulko- että sisäradoilla kolme Suomen mestaruutta. Hänen ennätystuloksensa 20,75 m on työnnetty vuonna 1990. Seuratasolla hän edusti Karhulan Veikkoja.

Ronkainen ei saapunut Kansainvälisen yleisurheiluliiton järjestämään harjoituskauden dopingtestiin 6. helmikuuta 1991, jonka seurauksena hänelle määrättiin 24 kuukauden kilpailukielto. Aluksi Ronkaisen valmentaja Ilpo Saarela ilmoitti Ronkaisen olleen testihetkellä harjoitusleirillä Madeiralla, mutta myöhemmin paljastui Ronkaisen olleen Suomessa ja pakoilleen testiä. Saarela sai tapauksesta 24 kuukauden toimitsijakiellon. Ronkainen palasi kilpailukiellon jälkeen vielä kilpakentille, sijoittuen vuonna 1994 Kalevan kisoissa kuudenneksi.

## Saavutukset
*Kuulantyöntö: 
**Suomen mestari: 1987, 1989, 1990
**SM-hopea: 1986, 1988
**Suomen mestari sisäradoilla: 1986, 1987, 1989

## Lähteet
* 
### Viitteet
FK Bodø/Glimt

**FK Bodø/Glimt** on vuonna 1916 perustettu norjalainen jalkapalloseura Bodøn kaupungista Nordlandista. Seuran miesten edustusjoukkue pelaa Norjan korkeimmalla sarjatasolla Eliteserienissä.

FK Bodø/Glimt pelaa kotiottelunsa 8&nbsp;800 katsojaa vetävällä Aspmyra stadionilla. Seura on tunnettu keltaisesta kotipeliasustaan ja kannattajistaan, jotka kantavat suuria keltaisia hammasharjoja otteluissa. Perinne juontaa juurensa 1970-luvulle saakka. 

FK Bodø/Glimt on Pohjois-Norjan menestyneimpiä seuroja yhdessä Tromsø IL:n kanssa. Seuran suurimmat saavutukset ovat Norjan liigamestaruudet vuosilta 2020, 2021 ja 2023 sekä cupmestaruudet vuosilta 1975 ja 1993. Seurassa ovat pelanneet muun muassa Erik Hoftun, Bengt Sæternes ja Harald Brattbakk.

FC Bodø/Glimt sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 45. Sijoitus on paras pohjoismaisista jalkapalloseuroista.

## Saavutukset
* Norjan mestaruus
**Kultaa (4): 2020, 2021, 2023, 2024
**Hopeaa (3): 1977, 1993, 2003
* Norjan Cup (2): 1975, 1993
**Hopeaa (3): 1977, 1996, 2003
* Pohjois-Norjan mestaruus (9): 1930, 1933, 1934, 1939, 1952, 1963, 1964, 1967, 1969
**Hopeaa (5): 1949, 1955, 1961, 1962, 1966 

## Pelaajat ja valmentajat
### Nykyinen joukkue
*Tilanne 6. huhtikuuta 2025.*

|-
| colspan=7 style="background: #FFDE00" align=center| **Maalivahdit**

|-
| colspan=7 style="background: #FFDE00" align=center| **Puolustajat**

|-
| colspan=7 style="background: #FFDE00" align=center| **Keskikenttä**

|-
| colspan=7 style="background: #FFDE00" align=center| **Hyökkääjät**

### Valmennus ja taustat
* **Päävalmentaja:** Kjetil Knutsen
* **Valmentaja:** Gaute Ugelstad Helstrup
* **Valmentaja:** Jonas Ueland Kolstad
* **Valmentaja:** Aasmund Bjørkan
* **Valmentaja:** Ørjan Nygård
* **Valmentaja:** Eirik Kolstad

## Lähteet

## Aiheesta muualla

* Virallinen kotisivusto
* Glimtforum.Net - Keskustelufoorum
Héctor Milián

**Héctor Milián** (s. 14. toukokuuta 1968) on kuubalainen entinen kreikkalais-roomalaisen tyylin painija, olympiavoittaja ja maailmanmestari.

Havannalaista *Cerro Pelado* -seuraa edustanut Milián aloitti painin harrastamisen vuonna 1981. Vuonna 1986 hän voitti juniorien maailmanmestaruuden 100-kiloisten sarjassa  Schifferstadissa ja sijoittui samana vuonna Pan-Amerikan kisoissa Colorado Springsissä hopealle sekä maailmancupissa Oak Lawnsissa neljänneksi.

1987 Milián voitti sarjansa Pan-Amerikan kisoissa Indianapolisissa. Clermand-Ferrandin MM-kisoissa hän sijoittui seitsemänneksi. FILA:n Grand Prix -gaalassa hän oli viides ja maailmancupissa kolmas. 1988 Milián uusi Pan-Amerikan mestaruutensa ja voitti sarjansa myös Ateenassa järjestetyssä maailmancupissa sekä aikuisissa että omassa ikäluokassaan. 1990 Ostian MM-kisoissa hän oli viides. Milián toisti Pan-Amerikan mestaruutensa ja maailmancup-voittonsa myös vuosina 1989–1992. 1992 Barcelonan olympialaisissa hän voitti kultamitalin voitettuaan loppuottelussa Yhdysvaltain Dennis Marvin Koslowskin. 1993 hän voitti kultaa Pan-Amerikan mestaruuskisoissa sekä Keski-Amerikan ja Karibian kisoissa. 

1994 MM-kisoissa Tampereella Milián paini 130-kiloisissa ja saavutti hopeaa hävittyään loppuottelussa Aleksandr Karelinille. Seuraavaksi vuodeksi hän palasi 100-kiloisiin ja voitti jälleen Pan-Amerikan mestaruuden. Prahan MM-kisoissa hän saavutti hopeaa hävittyään loppuottelussa Ruotsin Mikael Ljungbergille. Maailmancupissa hän paini 130-kiloisissa ja sijoittui sarjassaan toiseksi. 1996 Atlantan olympialaisissa Milián oli 100-kiloisten sarjassa viides. Samana vuonna maailmancupissa hän paini 130-kiloisissa toiseksi. 1997 hän voitti Pan-Amerikan mestaruuden 125 kilon sarjassa. Wrocławin MM-kisoissa pysyvästi 130-kiloisten sarjaan siirtynyt Milián saavutti pronssia. 1998 hän oli Pan-Amerikan kisoissa hopealla ja sijoittui Gävlen MM-kisoissa seitsemänneksi. 1999 hän palasi voittajaksi Pan-Amerikan kisoissa ja saavutti Ateenan MM-kisoissa Karelinin jälkeen hopeaa. Vuonna 2000 hän saavutti Pan-Amerikan mestaruuskisoissa hopeaa ja sijoittui Sydneyn olympialaisissa viidenneksi. Viimeisissä kansainvälisissä kisosisaan 2001 hän voitti Pan-Amerikan mestaruuden.

## Lähteet
* FILA:n tietokanta
Vehicle Assembly Building

**Vehicle Assembly Building** (**VAB**), alun perin **Vertical Assembly Building**, on NASA:n rakennus Kennedy Space Centerissä Floridassa. Se on osa Laukaisukompleksi 39:ää.

Alkuperäisen nimen mukaisesti alusten laukaisukokoonpano kootaan rakennuksessa pystyyn. Kokoamisen jälkeen alus kuljetetaan pystyasentoon Mobile Launcher Platformille asetettuna Crawler-Transporterilla toiselle kahdesta laukaisualustasta (39A ja 39B). 

## Historia
VAB rakennettiin Apollo-ohjelmassa käytettyjen Saturn V -rakettien kokoomispaikaksi. Se valmistui 1966.

Apollo-ohjelman jälkeen se muutettiin STS:n eli avaruussukkula-ohjelman käyttöön. Syksyyn 2010 asti siellä koottiin avaruussukkulat lähtökuntoon. 

Rakennuksen (ja laukaisualustojen) muutostyöt Constellation-ohjelman Ares-raketteja varten aloitettiin mutta ohjelma lakkautettiin jo alkuvaiheessa. Aikomuksena oli koota  Orion/Ares I ja Altair/Ares V -kokoonpanoja. 

Tämän jälkeen rakennus siirtyi Space Launch System (SLS) -hankkeen käyttöön. 

## Koko

VAB on 160,02 metriä korkea, 218,24 metriä pitkä ja 157,89 metriä leveä. Sen pinta-ala on 32&nbsp;374,85 neliömetriä ja tilavuus 3&nbsp;664&nbsp;992,82 kuutiometriä. Rakennuksessa on neljä 138,99 metriä korkeaa pääovea.

Rakennuksen kokoa kuvaa sen kylkeen maalattu Yhdysvaltain lippu. Lipun tähdet ovat 1,8-metrisiä, sen sininen osa on koripallokentän kokoinen ja juovat ovat ajokaistan levyiset. Rakennuksen tilavuus on niin iso, että NASAn työntekijät ovat kertoneet, että sillä on oma sää. Hyvin kosteina päivinä katon rajaan on tiivistynyt sadepilviä.

## Rakenne
Koska rakennus sijaitsee Floridassa, missä hurrikaanit ja troppiset myrskyt ovat tavallisia, se rakennettiin kestämään niitä. Suurin myrskytuho tapahtui 2004, kun hurrikaani Frances irrotti rakennuksen seinistä 850 alumiinista paneelia, jotka olivat kooltaan 3&nbsp;x&nbsp;12 metriä. Tämän tuloksena seiniin syntyi noin 3&nbsp;716,12 neliömetrin edestä reikää. Hurrikaani Jeanne irrotti vielä 25 paneelia lisää kolme viikkoa myöhemmin. Aiemmin samana vuonna hurrikaani Charley aiheutti noin 700&nbsp;000 dollarin vahingot. Osa irronneista paneeleista oli tarkoitettu irtoamaan suuren paine-eron muodostuessa rakennuksen ulko- ja sisäpuolen välille, millä pyritään takaamaan rakenteiden säilyminen ehjänä nopeiden paineenvaihteluiden aikana.

Sukkulajärjestelmän eri osien nostamiseksi VAB:ssä on kaikkiaan 71 nosturia ja kaksi siltanosturia.

## Lähteet

## Aiheesta muualla

* Vehicle Assembly Building in Structurae database
* 3D model of the building for use in Google Earth
Kim Jong-su

**Kim Jong-su** (s. 9. tammikuuta 1970) on pohjoiskorealainen pistooliampuja.

Kim saavutti Ateenassa 2004 50 m pistoolissa olympiapronssia. Lisäksi hän on saanut Zagrebissa 2006 maailmanmestaruuskilpailuissa hopeaa 25 m vakiopistoolissa ja joukkuepronssia 25 m isopistoolissa. Hän sijoittui toiseksi samassa lajissa sekä kolmanneksi 10 metrin ilmapistoolista Pekingissä 2008, mutta hän antoi positivisen doping-näytteen ja hänen tuloksensa hylättiin sekä mitalit jaettiin seuraaviksi tulleille. Kielletty lääkeaine oli propranololi-beetasalpaaja.

## Lähteet
*Profiili ISSF Newissä
*ISSF:n tietokanta

### Viitteet
Kulkukoira (elokuva)

**Kulkukoira** on Akira Kurosawan ohjaama film noir -tyyliä sisältävä poliisielokuva.

Elokuvan tapahtumat sijoittuvat helleaallon kourissa käpristelevään Tokioon, jossa näkyvät edelleen toisen maailmansodan pommitusten jäljet. 

Nuoren poliisin virka-ase varastetaan bussissa. Hän pääsee etsimään sitä vanhemman poliisin seurassa. Asetta on käytetty ryöstössä. Poliisit pääsevät laittoman asekaupan jäljille.
 
## Näyttelijät

*Toshiro Mifune – Murakami, aloitteleva poliisietsivä
*Takashi Shimura – Sato, vanhempi etsivä
*Keiko Awaji – Harumi Namiki, kabareetyttö

## Lähteet
Tanju Kirjakov

**Tanju Kirjakov** (, s. 2. maaliskuuta 1963 Rousse) on bulgarialainen pistooliampuja ja olympiavoittaja.

Kirjakov on voittanut olympiakultaa 50 m pistoolilla Sydneyssä 2000 sekä 10 m ilmapistoolilla Soulissa 1988 ollen ilmapistoolin ensimmäinen olympiavoittaja. Atlantassa 1996 hän sai olympiapronssia 10 m ilmapistoolissa.

Maailmanmestaruuskilpailuissa Kirjakov on saanut joukkuepronssia 10 m ilmapistoolissa.

Olympialaisissa Pekingissä 2008 Kirjakov oli kuudes 50 m pistoolissa tuloksella 656.8, jääden 2.1 pisteen päähän pronssista, ja kymmenes 10 m ilmapistoolissa tuloksella 580, jääden pisteen päähän finaalipaikasta.
## Lähteet
*
*
*
*
Kultola

**Kultola** on kylä Halikossa. Sen ydinalueet sijaitsevat Ritanmäellä lähellä Halikonjokea. Lisäksi kylään kuuluu erillistä aluetta Hajalassa. Ensimmäinen on Hajalan ja Kuumalan pohjoispuolella, ja sen läpi virtaa Kealanoja. Toinen sijaitsee Talolan ja Ammakon välillä.

Kultola on perustettu viimeistään 1200-luvulla, koska se kuului ns. "suomalaisen veron kyläoikeuteen". 1500-luvulla kylässä oli neljä tilaa, joista kaksi oli rälssejä. Isojako hajotti yhtenäisen kylän, ja vain kylän päärakennus on alkuperäisellä paikallaan. Se on 1820-luvulta.

Kultolasta on kehittynyt kaksi erillistä kyläaluetta, ja Hajalan ja Kuumolan yläpuolella olevalla alueella on lukuisia kulttuurihistoriallisesti merkittäviä rakennuksia, kuten Vuorelan seurojentalo vuodelta 1936. Alue on kasvanut yhteen Hajalan kanssa ja on osa sen taajama-aluetta.

## Lähteet
*Turun maakuntamuseon SARAKUM-projekti: *Halikon kulttuuriympäristö ja arvot*
Patrik Isaksson

**Patrik Isaksson** (s. 3. elokuuta 1972) on ruotsalainen popmuusikko. Hän julkaisi debyyttialbuminaan levyn *När verkligheten tränger sig på* (1999), johon sisältyy hitti "Du får göra som du vill". Kappale voitti vuoden parhaan laulun Grammis-palkinnon 1999.

Isaksson on osallistunut Melodifestivaleniin kappaleillaan "Faller du så faller jag" vuonna 2006 ja "Under mitt tunna skinn" vuonna 2008. 

## Diskografia

Tukholmassa syntynyt Isaksson on julkaissut yhteensä viisi studioalbumia ja yhden kokoelmalevyn:

* *När verkligheten tränger sig på* (1999)
* *Tillbaks på ruta 1* (2001)
* *Vi som aldrig landat* (2004)
* *Patrik Isaksson* (2006)
* *10 år – En snäll mans bekännelser* (2008) - kokoelmalevy
* *No. 6* (2011)
Bert Blyleven

**Rik Aalbert ”Bert” Blyleven** (s. 6. huhtikuuta 1951) on alankomaalaissyntyinen entinen baseballpelaaja (aloittava syöttäjä). Hän pelasi Yhdysvalloissa MLB-tasolla peräti 22 vuotta (1970–1992). 

Blyleven oli tähdistöottelijana kahdesti vuosina 1973 ja 1985. Hän kuuluu 3&nbsp;701 strikeoutillaan MLB:n niin kutsuttuun 3&nbsp;000 strikeoutin kerhoon. Blyleven valittiin Baseball Hall of Fameen vuonna 2011.

## Joukkueet
Blyleven joukkueina olivat hänen ammattilaisuransa aikana seuraavat:

* Minnesota Twins (1970–1976)
* Texas Rangers (1976–1977) 
* Pittsburgh Pirates (1978–1980)
* Cleveland Indians (1981–1985)
* Minnesota Twins (1985–1988)
* California Angels (1989–1992)

## Lähteet

## Aiheesta muualla
Watco Companies

**Watco Companies** on yhdysvaltalainen holdingyhtiö, joka omistaa ja hallinnoi useita alueellisia rautatieyhtiöitä. Yhtiön pääkonttori sijaitsee Pittsburgissa, Kansasissa.

## Tytäryhtiöt
* Alabama Southern Railroad (ABS)
* Alabama Warrior Railway (AWR), entinen Jefferson Warrior Railroad
* Arkansas Southern Railroad (ARS), , entinen Graysonia, Nashville & Ashdown Railroad
* Austin Area Terminal Railroad (AUAR)
* Austin Western Railroad (AWRR)
* Baton Rouge Southern
* Eastern Idaho Railroad (EIRR)
* Ithaca Central Railroad (ITHR)
* Grand Elk Railroad
* Great Northwest Railroad (GRNW)
* Kansas and Oklahoma Railroad (KO)
* KAW River Railroad (KAW)
* Louisiana Southern Railroad (LAS)
* Minnesota, Dakota and Western Railway (MDW)
* Mission Mountain Railroad (MMT)
* Mississippi Southern Railroad (MSR)
* Pacific Sun Railroad
* Palouse River and Coulee City Railroad (PCC)
* Pennsylvania Southwestern Railroad (PSWR)
* South Kansas and Oklahoma Railroad (SKOL)
* Stillwater Central Railroad (SLWC)
* Timber Rock Railroad (TIBR)
* Vicksburg Southern Railroad (VSOR)
* Yellowstone Valley Railroad (YSVR)

## Lähteet
* 
* 

### Viitteet

## Aiheesta muualla
* Watco Companies
Olli Pekkala

**Olli Pekkala** (s. 5. helmikuuta 1987 Kärkölä) on suomalainen uransa lopettanut mäkihyppääjä. 

Nuorten MM-kisoista Pekkalalla on pronssia normaalikilpailusta 2004 ja joukkuekilpailuista vuosilta 2003 ja 2005. 

Mäkihypyn Continental Cupissa Pekkala on sijoittunut parhaimmillaan toiseksi ja yhdeksän kertaa kymmenen joukkoon. Mäkihypyn maailmancupissa hän on kilpaillut kaksi kertaa, molemmat kerrat Kuopiossa.

Hän aloitti harrastuksen Kärkölän kisaveikoissa ja siirtyi Lahden Hiihtoseuraan 1999.

## Lähteet
* 

### Viitteet

## Aiheesta muualla
* Pekkala Suomen Hiihtoliiton sivuilla
*YLE Hiki
Michel Ansermet

**Michel Ansermet** (s. 20. helmikuuta 1965) on sveitsiläinen pistooliampuja.

Arsermet saavutti Sydneyssä 2000 olympiahopeaa 25 m olympiapistoolissa.

## Lähteet
*Profiili ISSF Newssissä
*ISSF:n tietokanta

## Aiheesta muualla

*Michel Ansermet Bio, Stats, and Results  Olympics at Sports-Reference.com
H. P. Baxxter

**H.P. Baxxter** (oik. **Hans Peter Geerdes**, s. 16. maaliskuuta 1964 Leer, Länsi-Saksa) on elektronista musiikkia soittavan yhtyeen Scooterin laulaja.

Hänellä on monia kutsumanimiä, kuten "Chicksterminator", "Mic Enforcer", "Whistling Dave", "Ice" ja "Horseman". H.P. perusti Scooterin yhdessä serkkunsa Ferris Buellerin ja ystävänsä Rick J. Jordanin kanssa vuonna 1994. Ennen Scooterin syntyä Baxxterilla oli Rick J. Jordanin kanssa yhtye *Celebrate the Nun (1986-1991)*, johon kuului myös sisko Britt Maxime.

H.P. ja  Rick perustivat studioprojektin *The Loop!*, joka teki remiksejä (1993–1998). H.P., Ferris ja Rick perustivat Cosmos-projektin vuonna 1994, ja sen tuotoksista julkaistiin yksi sinkku, *Codo*. Myöhemmin Axel, H.P. ja Rick perustivat Ratty yhtyeen vuonna 2000. Vuosina 2001–2003 on julkaistu kaksi sinkkua sekä remiksejä eri artisteille. Vuodesta 2003 yhtye on ollut toimimaton. 

Baxxter opiskeli yhden lukukauden oikeustiedettä, mutta valmistui kuitenkin oppisopimuksella tukkukauppiaaksi ja maahantuojaksi. Sen jälkeen hän työskenteli levy-yhtiössä. 

## Yksityiselämä
Hän oli aikaisemmin naimisissa tyttöystävänsä Simonen kanssa. He kuitenkin erosivat vuonna 2011 The Stadium Techno Inferno -kiertueen alussa.

Baxxter harrastaa ja keräilee vanhoja englantilaisia ajoneuvoja, joita voi nähdä Scooterin musiikkivideoilla. Hän arvostaa Isoa-Britanniaa ja englannin kieltä.

## Diskografia

Äänikirja 2004. 

H.P. Baxxter - kaikkein Erzählungen von Thomas Bernhard 

**H.P. Baxxter Intros**

2005 The Disco Boys 5

CD1

* 01. The Disco Boys Intro — by H.P. Baxxter

**2005 Flashdance & Mixwell**

* 01. Van Hallen & H.P. Baxxter — Intro

**H.P. Baxxter Song**

**2007 VA — 80’s Flashback**

* 8. Eisbar (Harris & H.P. Baxxter)

**Tv ohjelma Ina’s Night (2010)**

* White Wedding (Live) H.P. Baxxter

**Jan Delay & Disco No.1 - Hamburg brennt!!**

12. Raveheart (feat. H.P. Baxxter) 4:55

**Hysteria / Hysteria (H.P. Baxxter. Rick J. Jordan)**

**1993 VA - Electronic Dance Experience vol.1**

4. Hyssteria - The Flood (4:06)

**1994 VA - Tekkno Zone**

12. Hysteria - The Flood (5:04)

**2020 FiNCH ASOZiAL ‎ñ Finchi's Love Tape**

5. Scootermann (*Taustalaulu – H.P. Baxxter*) 3:14

2013

How Much Is The Fish? (Media Markt Version) 1:38

**Sinkkuja** 

**«Who The Fuck Is H.P. Baxxter?» (25.01.13)**

* 01. Who The Fuck Is H.P. Baxxter?
* 02. Who The Fuck Is H.P. Baxxter? (Extended)

**Baxxter, Simon & DDY — Sweater Weather (28.06.2013)**

* 01. Sweater Weather (Extended Mix)
* 02. Sweater Weather (Radio Edit)
* 03. Sweater Weather (Club Mix)
* 04. Sweater Weather (Club Edit)
Yuta Watase

**Yuta Watase** (s. 8. elokuuta 1982) on japanilainen mäkihyppääjä.

Watase on kilpaillut maailmancupissa vuosina 1999–2002, 2006 sekä 2008–2014. Hänen paras sijoituksensa on viides Sapporon suurmäen kilpailussa 31. tammikuuta 2009. Continental Cupissa hän on kahdesti sijoittunut toiseksi.

## Lähteet
* 

### Viitteet
Amerikankuubalaiset

**Amerikankuubalaiset**   (esp.  *cubanoestadounidenses* tai *cubanoamericanos*) ovat yhdysvaltalaisia joilla on kuubalaiset sukujuuret. Vuonna 2000 1&nbsp;241&nbsp;685 yhdysvaltalaista ilmoitti omaavansa kuubalaisia sukujuuria. Kuubalaisia tuli Yhdysvaltoihin erityisen paljon Fidel Castron noustua Kuubassa valtaan 1950-luvun lopussa. Castro salli pakolaisten matkustamisen Yhdysvaltoihin 28. syyskuuta 1965. Ensimmäinen ryhmä matkusti Castron luvalla 10. lokakuuta 1965. Erityisen runsaasti kuubalaisperäistä väestöä asuu Etelä-Floridassa Miamin ympäristössä. Vaikka amerikankuubalaiset ovatkin melko pieni etninen ryhmä Yhdysvalloissa (vain n. 0,4 %) väestöstä, on niillä huomattavasti kokoaan suurempi valta Yhdysvaltain politiikassa. Tämä johtuu siitä että he ovat suuri äänestäjäkunta yhdessä Yhdysvaltain tärkeimmistä osavaltiosta, Floridassa. Amerikankuubalaisia onkin pidetty yhtenä pääsyynä siihen että Yhdysvallat ei helpottanut Kuuban vastaisia pakotteitaan ennen vuotta 2015.  Suurin osa amerikankuubalaisista on uskonnoltaan katolilaisia.

## Kuuluisia amerikankuubalaisia
* Desi Arnaz
* Eddie Cibrian
* Ted Cruz
* Cameron Diaz
* Gloria Estefan
* Andy García
* Dave Lombardo
* Brook Lopez
* Robin Lopez
* Enrique Murciano
* Danny Pino
* Cesar Romero
* Marco Rubio

## Viitteet

## Aiheesta muualla
* www.canf.org
UWW

**Kansainvälinen painiliitto** eli **UWW** (, vuoteen 2014 asti **FILA** ()) on kansainvälinen painin kattojärjestö. UWW:n alaisuudessa järjestetään merkittävät kansainvälisen painikilpailut ja järjestö päättää lajien säännöistä.

UWW:n alaisuuteen kuuluvia lajeja ovat kreikkalais-roomalainen paini, vapaapaini, naispaini, lukkopaini, rantapaini (*beach wrestling*) ja sambo. Lisäksi UWW:n tunnustamia lajeja ovat lukuisat perinteiset eri kulttuurien painimuodot.

Liiton puheenjohtajana on vuodesta 2013 lähtien toiminut serbialainen Nenad Lalović. 

## Puheenjohtajat

* Einar Råberg, Ruotsi, 1921–1924
* Alfréd Brüll, Unkari, 1924–1930 
* Viktor Smeds, Suomi, 1930–1952
* Roger Coulon, Ranska, 1952–1971
* Milan Ercegan, Jugoslavia, 1972–2002
* Raphaël Martinetti, Sveitsi, 2002–2013
* Nenad Lalović, Serbia, 2013–

## Lähteet

## Aiheesta muualla
* UWW
Martin Tenk

**Martin Tenk** (s. 8. helmikuuta 1972 Ostrava) on tšekkiläinen pistooliampuja ja olympiamitalisti.

Tenk sijoittui pronssille Sydneyssä olympialaisissa 2000 50 m pistoolissa. Hän on myös saavuttanut maailmanmestaruuskilpailuissa Lahdessa 2002 hopeaa samassa lajissa.

Pekingissä 2008 olympialaisissa oli 50 m pistoolissa 36. tuloksella 544. Hän jäi lopulta 15 pisteen päähän finaalipaikasta.
## Lähteet
*Profiili sportovci.cz:ssä 
*
*
*
*
Amerikannorjalaiset

**Amerikannorjalaiset** ovat yhdysvaltalaisia joilla on norjalaiset sukujuuret. Arvion mukaan amerikannorjalaisia olisi nykyään noin 4,5 miljoonaa. Kuuluisia amerikannorjalaisia ovat muun muassa Marilyn Monroe, Siri Hustvedt ja Eliot Ness. Suurin osa amerikannorjalaisista asuu Keskilännessä ja iso osa heistä on uskonnoltaan luterilaisia.

## Historia

Norjalaisten historia Yhdysvalloissa alkaa jo viikinkiajalta, jolloin norjalainen Leif Erikinpoika teki tutkimusmatkoja Amerikkaan. Viikingit perustivat siirtokuntia muun muassa Newfoundlandiin, mutta asutuksesta Yhdysvaltojen alueella ei ole aukottomia todisteita. Eräät löydökset, kuten Kensingtonin riimukivi, saattavat olla peräisin viikinkien matkoilta syvemmälle Amerikkaan.

Norjalaisia siirtolaisia oli Yhdysvalloissa jo 1600-luvulla nykyisen New Yorkin alueella. Norjalaisten muuttoaalto käynnistyi kuitenkin vasta 1800-luvulla ja 1825 alkoivat ensimmäiset organisoidut siirtolaisliikkeet. Suurin osa norjalaissiirtolaisista muutti Keskilänteen ja Yhdysvaltain luoteisrannikolle. 

### Nykypäivä
Vuoden 2006 arvion mukaan Yhdysvalloissa asui 4 669 516 norjalaistaustaista henkilöä. Tämä tekee noin 2 % Yhdysvaltojen valkoisesta väestöstä. Eräissä Keskilännen osavaltioissa norjalaistaustaisten määrä väestöstä on lähes 15 %. Amerikannorjalaisista 55 % asuu Keskilännessä ja 21 % Tyynen valtameren rannikon osavaltioissa. Yhdysvalloissa on enemmän norjalaiset juuret omaavia asukkaita kuin mitä Norjassa on.

## Tärkeimmät amerikannorjalaiset yhteisöt

#Minnesota: 850&nbsp;742
#Wisconsin: 454&nbsp;831
#Kalifornia: 436&nbsp;128
#Washington: 367&nbsp;508
#Pohjois-Dakota: 193&nbsp;158
#Illinois: 178&nbsp;923
#Iowa: 166&nbsp;667
#Oregon: 147&nbsp;262
#Texas: 118&nbsp;968
#Etelä-Dakota: 115&nbsp;292

## Lähteet

## Aiheesta muualla

* Norwegian Embassy official website in the United States
* States with the highest number of Norwegians
* Norwegian-American Foundation
Action Force: The Movie

**Action Force: The Movie** () on vuonna 1987 suoraan videolle julkaistu animaatioelokuva, joka oli jatkoa animaatiosarjalle Action Force. Elokuvan ohjasi Don Jurwich ja käsikirjoitti Ron Friedman.

## Juoni
Terroristijärjestö Cobra on saanut uuden liittolaisen Golobulusin johtaman Cobra-Laan. He haluavat varastaa G.I. Joe ryhmän energia lähettimen kypsyttää avaruusitiöt ja mutatoida niiden avulla Maan asukkaat. Duken loukkaannuttua ja muiden hänen johtamiensa joukkojen miesten ollessa toimintakyvyttömiä, nousee esiin uusi ryhmä Rawhides ja Slaughterin Marauderit estämään Cobran aikeet.

## Äänirooleissa

## Aiheesta muualla
*
Emile Hirsch

**Emile Davenport Hirsch** (s. 13. maaliskuuta 1985 Palms, Kalifornia, Yhdysvallat) on yhdysvaltalainen näyttelijä. 

Hirsch on esiintynyt muiden muassa elokuvissa *[[Unelmien naapuri]]* (2004), *[[Lords of Dogtown]]* (2005), *[[Alpha Dog]]* (2006), *[[Erämaan armoille (elokuva)|Erämaan armoille]]* (2007), sekä *[[Speed Racer (elokuva)|Speed Racer]]* ja *[[Milk (elokuva)|Milk]]* (2008).

## Ura
Emile Hirsch aloitti näyttelijäuransa kahdeksanvuotiaana. Hän esiintyi pienissä rooleissa televisiossa muun muassa sarjoissa *[[Sabrina, teininoita]]* ja *[[NYPD Blue]]*. Hän teki ensimmäisen elokuvansa *[[Tuhon vietti]]* vuonna 2001 ja seuraavana vuonna ensimmäisen pääosansa draamaelokuvassa *[[Kuoripoikien kosto]]*. Hänen seuraava roolinsa oli kouludraamassa *[[Keisareiden kerho]]*. Molemmat vuoden 2002 elokuvat saivat myönteiset arviot mutta eivät menestyneet taloudellisesti. 

Vuonna 2004 Hirsch pääsi mukaan komediaelokuvaan *[[Unelmien naapuri]]*. Hirsch näytteli myös independent-elokuvassa *[[The Mudge Boy]]*. Seuraavaksi hän esiintyi elokuvassa *[[Arjen kulissit]]*, ivallisessa tarinassa perheestä, jonka kulissit alkavat sortua vakavan tragedian seurauksena. Elokuvassa Hirsch näyttelee kipeää salaisuutta hautovaa perheen kuopusta, mutta tämäkään elokuva ei tuottanut suuria lipputuloja vaikka arvostelut olivatkin loistavat.

Vuonna 2005 Hirsch pääsi näyttelemään Heath Ledgerin tähdittämässä elokuvassa *[[Lords of Dogtown]]*, joka kertoo tositarinan tunnetuista rullalautailijoista 1970-luvulla. Elokuva julkaistiin 3. kesäkuuta 2005. Seuraavaksi ensi-iltansa sai *[[Alpha Dog]]*, muun muassa Justin Timberlaken, Anton Yelchinin, Bruce Willisin ja Sharon Stonen tähdittämä synkkä draama. Elokuvassa Hirsch esittää tosielämän Jesse James Hollywoodia. Elokuva sai ensi-iltansa vuonna 2006 Hirschin ollessa 21-vuotias.

Hirsch näytteli seikkailija Christopher McCandlessia vuonna 2007 elokuvassa *[[Erämaan armoille (elokuva)|Erämaan armoille]]*, joka perustuu McCandlessin elämään. Elokuvaa on sanottu kauniiksi ja ihmisille ajateltavaa antavaksi. Se on Hirschin pääosaelokuvista varmasti tunnetuin ja parhaiten menestynyt. Hirschillä oli johtava rooli myös elokuvassa *[[Speed Racer (elokuva)|Speed Racer]]*, joka sai ensi-iltansa 9. toukokuuta 2008. 

Elokuvassa *[[Milk (elokuva)|Milk]]* Hirschin roolihahmo puolustaa homoseksuaalien oikeuksia. Tämä Gus Van Santin ohjaama elokuva perustuu tositapahtumiin ja kertoo vuonna 1978 murhatun Harvey Milkin tarinan. Elokuva sai Oscar-ehdokkuuksia.

## Filmografia

## Aiheesta muualla
*
Nosferatu – yön valtias

**Nosferatu – yön valtias** (saks. *Nosferatu: Phantom der Nacht*) on Werner Herzogin ohjaama saksalainen kauhuelokuva vuodelta 1979. Sen pääosia näyttelevät Klaus Kinski ja Isabelle Adjani. Elokuva perustuu Bram Stokerin romaaniin *[[Dracula (romaani)|Dracula]]* sekä F.&nbsp;W. Murnaun siitä tekemään ensimmäiseen filmatisointiin, vuoden 1922 *[[Nosferatu]]un*.

## Näyttelijöitä

## Arvioita
Yhdysvaltalainen National Board of Review of Motion Pictures nosti *Nosferatun* vuoden 1979 viiden parhaan vieraskielisen elokuvan joukkoon. Kinskin palkitsi roolistaan muun muassa yhdysvaltalainen National Society of Film Critics.

*[[Video-opas|Video-oppaassa]]* vuodelta 1994 Ilkka Jauhiainen arvostaa elokuvan todentuntuista kuoleman läsnäoloa ja antaa elokuvalle neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
### Arvostelut
* Elitisti: ''Nosferatu – yön valtias'' -arvostelu
*
The Pointer Sisters

**The Pointer Sisters** on yhdysvaltalainen vuonna 1969 perustettu yhtye. Kokoonpanon kolme alkuperäisjäsentä olivat sisarukset June Pointer (1953–2006), Bonnie Pointer (1950–2020) ja Anita Pointer (1948–2022). Neljäs sisar Ruth Pointer (s. 1946) liittyi ryhmään vuonna 1972. June Pointer jätti ryhmän 2004, jolloin hänet korvasi Ruthin tytär Issa Pointer (s. 1978). Yhtyeen yksi tunnetuimmista kappaleista on ”I'm So Excited”. The Pointer Sistersin kappale ”Neutron Dance” on lisäksi *[[Beverly Hills kyttä]]* -elokuvassa. Lisäksi The Pointer Sistersin kappaleet ovat olleet useasti Playback-kappaleina ohjelmassa RuPaul’s Drag Race.
Nykyisessä kokoonpanossa kolmantena laulajana on Ruthin tyttärentytär Sadako Pointer.

## Katso myös
* The Pointer Sistersien albumi *[[That’s a Plenty (The Pointer Sisters)|That’s a Plenty]]* (1974)

## Lähteet

## Kirjallisuutta
*
David Gallagher

**David Lee Gallagher** (s. 9. helmikuuta 1985 Queens, New York, Yhdysvallat) on yhdysvaltalainen näyttelijä. Hänet tunnetaan varsinkin Simon Camdenin roolista televisiosarjassa *[[Seitsemäs taivas]]*.

Gallagher syntyi New Yorkissa ja sai vanhemmiltaan irlantilaisia ja kuubalaisia sukujuuria. Hän aloitti esiintymisen pikkulapsena ja debytoi elokuvassakin jo kahdeksan ikäisenä. *Seitsemännessä taivaassa* hänet nähtiin ensi kertaa vuonna 1996.

Gallagher valmistui Etelä-Kalifornian yliopistosta. Hänellä on neljä nuorempaa sisarusta, joista veli Killian on autistinen.

Paitsi esiintynyt *Seitsemännessä taivaassa*, Gallagher on muun muassa antanut äänensä Rikuna *[[Kingdom Hearts (pelisarja)|Kingdom Hearts]] -*pelisarjaan. David on näytellyt mm. elokuvassa *Pieniä salaisuuksia*.

## Aiheesta muualla
*
Pantterit

**Pantterit** on vuonna 1938 nimellä Kiri-Veikot perustettu helsinkiläinen koripalloseura. Sen käytti ennen vuotta 1953 myös nimeä HOK-Veikot. Seura on Suomen vanhin koripalloilun erikoisseura. Kaudella 1976–1977 joukkue yhdistyi Helsingin Kisa-Tovereiden edustusjoukkueen kanssa muodostaen Super-Pantterit nimisen joukkueen. Joukkue sai toisen vapaaksi jääneen SM-sarjan paikan, kun HKT:n luopumisen lisäksi myös mestaruuden voittanut Playboys fuusioitui Tapion Hongan kanssa. Ilman muutoksia Pantterit olisi ollut kauden 1975–1976 toinen putoaja. 

Seura on pelannut useita kausia sekä miesten että naisten pääsarjatasolla, ja se on voittanut miehissä 14 ja naisissa viisi Suomen mestaruutta. Nykyään edustusjoukkueet pelaavat alemmilla sarjatasoilla. __notoc__

## Saavutukset
### Miehet
* SM-kulta (14) – 1944, 1945, 1948, 1949, 1950, 1951, 1952, 1953, 1954, 1955, 1956, 1957, 1959, 1980
* SM-hopea (4) – 1974, 1982, 1983, 1992
* SM-pronssi (3) – 1978, 1979, 1989
* Suomen Cup -mestaruus (3) – 1981, 1991, 1995

### Naiset
* SM-kulta (5) – 2000, 2001, 2002, 2004, 2006
* SM-hopea (3) – 1944, 2003, 2005
* SM-pronssi (2) – 1945, 1946
* Suomen Cup -mestaruus (2) – 2002, 2003

### A-pojat
* SM-kulta (2) – 1951, 1970

### A-tytöt
* SM-kulta (1) – 1969

## Henkilökohtaiset saavutukset
;Vuoden koripalloilija
* Timo Suviranta – 1952, 1954
* Seppo Kuusela – 1959, 1960
* Risto Lignell – 1979, 1980

;Korisliigan vuoden pelaaja
* Mika-Matti Tahvanainen – 1997

;Naisten Korisliigan vuoden pelaaja
* Susanna Rinta – 2004

;Naisten Korisliigan finaalien paras pelaaja
* Terhi Airas-Järventaus – 2000
* Kenya Robinson – 2001
* Jurgita Kausaite – 2002
* Heli Roukanoja – 2004
* Hanna Rotinen – 2006

;Korisliigan korikuningas
* Timo Suviranta – 1952
* Seppo Kuusela – 1960, 1961
* Risto Kala – 1969
* Jolly Spight – 1974
* Antwan Hoard – 1995

;Korisliigan vuoden tulokas
* Kimmo Muurinen – 2001

;Korisliigan paras kuudes pelaaja
* Mika-Matti Tahvanainen – 1992

## Lähteet
*

### Viitteet

## Aiheesta muualla
* Seuran virallinen kotisivusto 
* Super-Pantterit eli Superit 3.divisioonassa 2011-2012
* Pantterit 3.divisioonassa 2011-2012
Briana Scurry

**Briana Collette Scurry** (s. 7. syyskuuta 1971 Minneapolis, Minnesota, Yhdysvallat) on yhdysvaltalainen jalkapallomaalivahti. Hän pelasi yliopistotasolla Massachusettsissa.

Scurry toimi pitkään maalivahtina Yhdysvaltain naisten jalkapallomaajoukkueessa. Hän kilpaili useissa maailmanmestaruuskilpailuissa ja oli mukana voittamassa myös kolmea olympiamitalia: kultaa Atlantassa 1996 ja Ateenassa 2004 sekä hopeaa Sydneyssä 2000. Atlantan kisojen kultamitalin kunniaksi hän lupauksensa mukaisesti viuhahti muutaman korttelin matkan Athensin kaupungissa, jossa kisojen loppuottelu pelattiin.

Scurry kuului Women’s United Soccer Associationin perustajajäseniin vuonna 2001 ja pelasi kolme kautta maalivahtina Atlanta Beatissa. 

## Lähteet

## Aiheesta muualla
* Infoa Scurrysta
The Very Best of Testament

**The Very Best of Testament** on thrash metal -yhtye Testamentin vuonna 2001 julkaistu kokoelmalevy. Albumin kappaleet ovat digitaalisesti uudelleenmasteroituja versioita.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

*Kappaleet The Haunting, Burnt Offerings ja First Strike Is Deadly albumilta The Legacy (1987)
*Kappaleet The New Order, Into the Pit ja Disciples of the Watch albumilta The New Order (1988)
*Kappaleet Practice What You Preach ja Greenhouse Effect albumilta Practice What You Preach (1989)
*Kappaleet Signs of Chaos, Electric Crown, So Many Lies, The Ritual  ja Return to Serenity albumilta The Ritual (1992)
*Kappale Over the Wall (live) livealbumilta Return of the Apocalyptic City (1993)
*Kappale Dog Faced Gods albumilta Low (1994)

## Aiheesta muualla
* 
*
Rantapaini

**Rantapaini** (*Beach Wrestling*) on kansainvälisen painiliiton FILAn alaisuudessa toimiva painimuoto. Lajille luotiin yhtenäiset säännöt vuonna 2004 Ateenassa järjestetyssä kokouksessa tavoitteena tuoda yhteen erilaiset hiekka-alustalla painitut perinteiset painimuodot ja saada niille kansainvälistä näkyvyyttä. 

Ottelut järjestetään ympyränmuotoisella hiekka-alustalla, jonka halkaisija on 6 metriä. Ottelijoilla on yllään uima-asu. Ottelu kestää kolme minuuttia ja tuomareita on vain yksi. Voittaakseen ottelun ottelijan on joko selätettävä vastustajansa, kaataa tämä kahdesti tai työntää ulos ottelualueelta kahdesti. Painoluokat ovat miehillä yli ja alle 85 kilogrammaa ja naisilla yli ja alle 70 kilogrammaa.

## Lähteet
* Laji FILA:n sivuilla 

## Aiheesta muualla
* Säännöt PDF-tiedostona
Greg Ryan

**Greg Ryan** (s. 21. tammikuuta 1957) on yhdysvaltalainen jalkapallovalmentaja ja entinen jalkapalloilija. Hän syntyi Dallasissa Teksasissa. Hän opiskeli vuosina 1975–1978 Southern Methodist Universityssa. Yliopistouransa jälkeen Ryan pelasi vuoteen 1984 ammattilaistasolla, pisimmän aikaa Chicago Sting -seurassa. Ryan on toiminut 1980-luvulta pitäen valmentajana Colorado Collegessa, Wisconsinin–Madisonin yliopiston joukkueessa ja Southern Methodist Universityssa. Hän toimi vuosina 2005–2007 Yhdysvaltain naisten jalkapallomaajoukkueen päävalmentajana.
Sand Springs Railway

**Sand Springs Railway Company**  on yhdysvaltalainen rautatieyhtiö, joka hoitaa tavaraliikennettä Oklahoman osavaltiossa Tulsan ja Sand Springsin välisellä 14 kilometrin pituisella rataosalla sekä siihen liittyvillä sivuraiteilla. Yhtiön rataverkon yhteispituus on noin 51 kilometriä. Rautatien omistaa teräsyhtiö Gerdau Ameristeel.

Yhtiöllä on yhdysliikennettä Union Pacificin, BNSF Railwayn sekä South Kansas and Oklahoma Railroadin kanssa Tulsassa. Liikenne muodostuu teräksen, sellun, romuraudan, kierratyspaperin, muovien, sahatavaran sekä öljytuotteiden kuljetuksista.

## Historia
Sand Springs Home perusti rautatieyhtiön 6. helmikuuta 1911. Yhtiö aloitti henkilö- ja tavaraliikenteen Tulsan ja Sand Springsin välisellä 14 kilometrin mittaisella rataosalla. Sähkövetoinen matkustajaliikenne lopetettiin 1955 ja rautatie siirtyi dieselvetoon.

Vuonna 1987 Sand Springs Home myi rautatien HMK, Inc.:lle, jolta se siirtyi myöhemmässä vaiheessa teräsyhtiö Sheffield Steelille. Sheffield Steelin tehtyä konkurssin sekä teräsyhtiö että rautatie siirtyivät Gerdau Amisteelin omistukseen.

## Kalusto

*SS 100 EMD SW900 Hankittu uutena helmikuussa 1956.
*SS 101 EMD SW900 Hankittu uutena helmikuussa 1956.
*SS 102 EMD SW900 Hankittu uutena heinäkuussa 1957.

## Aiheesta muualla
* Union Pacific Railroad: Short Line Railroad Directory: Sand Springs Railway Company
The Best of Mozart

**The Best of Mozart** on kokoelmalevy, joka sisältää Wolfgang Amadeus Mozartin musiikkia. Se ilmestyi Naxos-levy-yhtiön kautta vuonna 1991.

## Kappaleet
# Serenadi nro 13 G-duuri KV 525, "Eine kleine Nachtmusik": I. Allegro
# Pianosonaatti nro 8 A-molli, KV 310: II. Andante cantabile con espressione
# Sinfonia nro 25 G-molli, KV 183: I. Allegro con brio
# Jousikvartetto nro 17 B-duuri, KV 458, "Hunt": II. Minuetto
# Sinfonia nro 40 G-molli, KV 550: I. Molto allegro
# Klarinettikonsertto (Mozart) A-duuri, KV 622: II. Adagio
# Divertimento D-duuri, KV 136, "Salzburg Symphony No. 1": I. Allegro
# Huilukonsertto nro 1 G-duuri, KV 313: III. Rondo: Tempo di menuetto
# Serenadi nro 6 D-duuri, KV 239, "Serenata Notturna": I. Marcia: Maestoso
# Viulukonsertto nro 3 G-duuri, KV 216: III. Rondeau, Allegro
# Pianokonsertto nro 21 C-duuri, KV 467, "Elvira Madigan": II. Andante
# Sinfonia nro 41 C-duuri, KV 551, "Jupiter": III. Menuetto: Allegretto
Barry Watson

**Michael Barrett ”Barry” Watson** (s. 23. huhtikuuta 1974) on yhdysvaltalainen näyttelijä. Hänet tunnetaan varsinkin Matt Camdenin roolista televisiosarjassa *[[Seitsemäs taivas (perhedraamasarja)|Seitsemäs taivas]]*. Hän on esiintynyt myös sarjoissa *[[What About Brian]]* ja *[[Samantha (televisiosarja)|Samantha]]*.

Watson syntyi Michiganissa vanhempiensa neljästä lapsesta kolmantena. Hän muutti kahdeksanvuotiaana perheineen Dallasiin, Texasiin, ja viisitoistavuotiaana Burbankiin, Kaliforniaan. Hän sai puolen vuoden kiinnityksen televisiosarjaan *[[Päivien viemää]]*. Sen jälkeen hän palasi Texasiin ja valmistui Richardson High Schoolista vuonna 1992.

Watson on tätä nykyä toisessa avioliitossaan. Hänellä todettiin vuonna 2002 Hodgkinin lymfooma, josta toivuttuaan hän on jatkanut uraansa aktiivisesti.

## Aiheesta muualla
*
Shallow Waterin rautatieasema

**Shallow Waterin rautatieasema** on rautatieliikennepaikka Garden City Western Railwayn hallinnoimalla Garden Citystä pohjoiseen johtavalla rataosalla Kansasissa Yhdysvalloissa. Liikennepaikka sijaitsee Scottin piirikunnassa Scott Cityn eteläpuolella Shallow Waterin kylässä.

Liikennepaikan avasi liikenteelle Garden City, Gulf and Northern Railroad (myöhemmin Colorado, Kansas and Oklahoma Railroad) vuonna 1909, ja ensimmäinen matkustajajuna saapui asemalle 30. joulukuuta 1909.

Alun perin Shallow Waterissa oli asemarakennuksena pieni puinen odotuskatos, mutta kylän asukasluvun kasvaessa paikalle tarvittiin suurempi asemarakennus. Alfalfan asemalla käytössä ollut puinen asemarakennus siirrettiin Shallow Wateriin ilmeisesti rautateitse, ja odotuskatos siirrettiin Alfalfaan.

Henkilöliikenteen loputtua asemarakennus myytiin gardencityläiselle Charles Anstaettille, joka siirrätti sen omalle tontilleen. Myöhemmin asemarakennus siirrettiin uuden kaupan jälkeen Piercevilleen, jossa se oli tarkoitus kunnostaa asunnoksi. Kunnostussuunnitelmat kuitenkin peruuntuivat, ja rakennusta uhkasi jopa purkaminen, jolloin Wichita County Museum osti rakennuksen ja siirrätti sen Selkirkiin.

## Lähteet
* 

### Viitteet
Beverley Mitchell

**Beverley Ann Mitchell** (s. 22. tammikuuta 1981) on yhdysvaltalainen näyttelijä ja countrylaulaja. Hänet tunnetaan varsinkin Lucy Camden-Kinkirkin roolista televisiosarjassa *[[Seitsemäs taivas (perhedraamasarja)|Seitsemäs taivas]]*. 

Mitchell esiintyi myös kauhuelokuvassa *[[Saw II]]* (2005). Hän syntyi Arcadiassa, Kaliforniassa, ja oli high school -aikanaan cheerleader. 

Mitchellin ensimmäinen single "Angel" julkaistiin vuonna 2006. Debyyttialbumi *Beverley Mitchell* (2007) nousi nopeasti Yhdysvaltain countrylistoille.

## Aiheesta muualla
*
Catherine Hicks

**Catherine Mary Hicks** (s. 6. elokuuta 1951) on yhdysvaltalainen näyttelijä. Hän syntyi katoliseen perheeseen New Yorkissa ja oli high school -aikanaan Arizonassa cheerleader.

Hicks muistetaan parhaiten Annie Camdenin roolista televisiosarjassa *[[Seitsemäs taivas (perhedraamasarja)|Seitsemäs taivas]]* (1996–2007). Hän on lisäksi esiintynyt muun muassa elokuvissa *[[Star Trek IV: kotiinpaluu]]* (1986) ja *[[Child’s Play]]* (1988) sekä Broadwaylla.

Hicksillä ja hänen puolisollaan Kevin Yagherilla on vuonna 1992 syntynyt tytär.

## Aiheesta muualla
*
Erik Knudsen (näyttelijä)

**Erik Knudsen** (s. 25. maaliskuuta 1988 Toronto, Ontario) on kanadalainen näyttelijä. 

Knudsen oli Young Artist Award -ehdokkaana vuonna 2002. Hän esitti pääroolin (Donovan Mackay) vuosina 2003–2004 esitetyssä *Mental Block* -televisiosarjassa.

Knudsen esiintyi sarjan jälkeen Daniel Matthewsin roolissa kauhuelokuvassa *[[Saw II]]* (2005). Tuoreempi rooli (Dale Turner) hänellä on vuonna 2006 aloitetussa *[[Jericho]]*-sarjassa.

Erik on myös näytellyt Robbie Merceriä kauhuelokuvassa *[[Scream 4]]*.

## Aiheesta muualla
*
Gerald McRaney

**Gerald Lee McRaney** (s. 19. elokuuta 1947) on yhdysvaltalainen näyttelijä. Hän syntyi pienessä Collinsin kaupungissa Mississippin osavaltiossa. 

McRaney on ollut pitkään aktiivinen televisioesiintyjä; hän esiintyi jo 1980-luvulla pääroolissa sarjassa *Simon & Simon*. Vuonna 2006 hän aloitti roolin *[[Jericho]]ssa*.

McRaney on tätä nykyä naimisissa näyttelijäkollegansa Delta Burken kanssa.

## Aiheesta muualla

*
Sool

** Sool** on  Somalian alue, jonka pääkaupunki on Las Anod. Alue kuuluu Khaatumo autonomiseen valtioon. Alue sijaitsee maan pohjoisosassa Etiopian vastaisella rajalla, ja sen pinta-ala on 25&nbsp;036 neliökilometriä. Vuonna 2008 asukkaita arvioitiin olevan noin 110&nbsp;000. Tärkein klaani on Darod-klaaniin kuuluva dulbahante-klaani, johon kuuluu suurin osa alueen asukkaista. Alueella asuu myös Hawiye klaaniin kuuluva Fiqishini.

Alue kuuluu tällä hetkellä virallisesti tunnustetulle SSC-Khaatumo osavaltiolle, mutta aiemmin Puntmaa ja Somalimaa ovat kiistelleet alueen hallinnasta. Vuodesta 2009 on myös ollut SSC-liike joka on pyrkinyt yhdistämään kaikki alueet oman hallinnon alle siinä onnistumatta sekä tämän jälkeen Khaatumo osavaltio (2012-2017), jota ei myöskään Somaliassa tunnustettu viralliseksi osavaltioksi. Lopulta vuoden 2023 aikana perustettiin SSC-Khaatumo osavaltio, joka Las Anodissa 8 kuukauden sodan jälkeen tunnustettiin viralliseksi osavaltioksi. 

Tunnetuin kahakka ennen vuoden 2023 konfliktia oli syksyllä 2007, jolloin alueen pääkaupunki joutui Somalimaan alaisuuteen.

## Lähteet